
ALEXANDRO  MOSS ,  AUCTORE. 


Cum  multos  spectemus  gravesque  morbos 

i 

quibus  obnoxium  est  genus  humanum,  primo 
aspectu  animus  fert  fragilitatem  hominis  et  im¬ 
becillitatem  lugere.  Sed  si  rem  altius  perpen¬ 
dimus,  inque  causas  horum  morborum  in¬ 
quirimus,  forsan  reperiernus  plerosque  a  stul¬ 
titia  vel  imprudentia  aegrorum  originem  du¬ 
cere;  erroribus  potius  voluntariis  gratisque? 
quam  ulla  necessitate  inevitabili,  gigni 

Harum  omnium  causarum  Intemperantia 
pro  maxima  habenda  est.  Sub  nomine  Lux¬ 
uriae  specioso  quotidie  crescit,  per  populos 
ceu  pestis  longe  lateque  grassatur,  aequo  fere 
pulsat  pede  pauperum  tabernas,  regumque 
turres,  viresque  acquirit  eundo.  Quousque 
jam  progressa  est  vix  cuique  credendum  qui 
malos  ejus  effectus  vel  nunquam  viderit,  vel 
prorsus  neglexerit 

y 

Longa  intemperantiae  consuetudo  cohor¬ 
tem  malorum  dirissimorum  inducit,  ut  in  paginis 
sequentibus  satis  patebit.  Omni  igitur  cura 
oportet  hos  effectus  indagare  ac  in  lucem  pro¬ 
ferre,  ut  posteri  vitent  scopulum  qui  naves  bene 
multas  fregit,  miserisque  haud  paucis  exitio  fuit. 
Parum  novi  hac  de  re  me  prolaturum  esse  satis 
scio,  sed  catalogus  morborum  quos  gignit  In¬ 
temperantia,  si  nihil  amplius  tradam,  terrorem 
helluoni  et  ebrioso  injicere  debet,  et  absterrere 
alios  qui  nondum  huic  vitio  sese  dederunt. 
Si  hactenus  proficiam  labor  non  frustra  erit. 

Intemperantiam  non,  ut  plerique  faciunt, 
hic  voco  crapulam  solum  aut  inebriationem ,  sed 
vocabulum,  sensu  multo  magis  generali  nunc 
usurpabo.  Cum  cibus  majore  copia  sumitur 
quam  qui  ad  famem  eximendam,  corpi^sque 
quotidie  exhaustum  rite  reficiendum,  sit  ne¬ 
cessarius,  huic  nomen  Intemperantiae  Edendi 
impono;  et  eodem  modo  Intemperantiam  Bi¬ 
bendi  voco,  quum  plus  potus  sumitur  quam 
(dum  vires  vitae  integrae  remanent)  quod  ad 
sitim  restinguendam  sufficiat.  Huic  definitioni 
perpauci  forte  assentiuntur,  nam  si  justa  est, 
quam  pauci  temperati  habendi  sunt  Haec 
autem  mihi  videtur  vera  vocis  significatio. 

DE  INTEMPERANTIA  EDENDI. 

« 

- - *  Tibi  quaerit  inanis 

Luxuries  nocitura  cibos,  mihi  donat 
Inemptas  terra  dapes. 

Claudiax. 

Reparare  dispendium,  quod  per  totum 
vitae  decursum  subit  corpus,  materiamque 
praebere  variis  secretionibus  quae  in  corpore 
sano  perpetuo  peraguntur,  debita  copia  cibi 
potusque  necessaria  est.  Quantitas  alimento¬ 
rum  quae  satis  sit  ad  corpus  nutriendum  variat 
in  variis  hominibus.  Quae  intemperantia  in 
alio,  moderatio  in  altero,  vocari  potest.  Nam 

4  * 

in  quibusdam  hominibus  prae  caeteris  cibi  me¬ 
lius  concoquuntur  chylusque  melior  inde  for¬ 
matur  ac  majore  copia  absorbetur.  In  qui¬ 
busdam  quicquid  in  ventriculum  assumptum 
fuerit  fere  totum  in  chylum  formari  videtur, 
dum  excreta  admodum  parca  sunt.  In  aliis 
contra  pars  cibi  exigua  tantum  in  chylum  con- 

vertitur,  variaque  excreta,  praesertim  per  al¬ 
vum,  uberrima  sunt.  Illis  igitur  clare  constat 

7  O 

cibi  ad  corpus  nutriendum  multo  minus  quam 
his  requiri.  Ad  has  res  idcirco  respicere 
oportet. 

Helluatio  vitium  est  quod  rarum  credere¬ 
mus;  .tantum  affert  anxietatis,  oppressionis  et 
molestiae,  ventriculus  cibo  immodico  distentus. 
Attamen  ubique  fere  reperitur,  crevitque  ultra 
quam  cuiquam  credibile  foret,  qui  propriis 
oculis  progressum  ejus  non  quotidie  obser- 
vasset.  Cibus  a  multis  devoratus,  si  cum 
quantitate  quae  corporis  nutritioni  satis  sit 
comparatur,  omnem  exsuperat  fidem.  In  hoc 
regno  constat  libras  duas  farinae  avenaceae, 

i 

cum  lactis  despumati  libris  duabus  indies  ad 
hominem  robustum,  sanum,  laboriosam  vitam 
degentem,  alendum  plus  satis  esse.  Cum  his 

cibis  temperatis  sed  satis  nutrientibus  epulas 

(  \ 

divitis,  qui  vitam  lautam  segnemque  agit,  com¬ 
paremus.  Pro  jentaculo  potum  ex  Thea,  Cho- 
ava  vel  Cacao  confectum,  et  cum  multo  sac- 

ehari  spumaeque  lactis  commixtum,  panem 
cum  butyro,  ova,  pisces,  suillam,  horum  plura 
pauciorave,  vel  omnia  fortasse  simul,  consumit. 
Post  paucas  horas  apponitur  quod  lingu&  ver¬ 
nacula  luncheon  appellatur,  constans  ex  crni- 
bus  assis  frigidis,  et  vino  vel  cerevisia  mera¬ 
ciori,  quorum  multo  plus,  quam  pro  prandio 
sufficeret,  devorat.  Paucis  inde  horis  elapsis 
ad  prandium  venit,  mensaeque  dapibus  omni¬ 
genis  onustae  accumbit.  Fortasse  incipit  a  jus¬ 
culo  pinguissimo  cujus,  cum  pane  simul  comeso, 
capit  quantum  pro  prandio  sufficeret.  Tunx 
forte  pisces  eliquamine  butyraceo  conditos  de- 
vorat.  Tum  ad  varia  genera  ac  praeparata 
carnis  pergit  quorum,  vini  cyatho  subinde  in¬ 
terposito,  capit  quantum  potest  continere  ven¬ 
triculus.  Post  hoc  ventriculum  sensus  pon¬ 
deris  molestus  cum  anxietate  urget,  et  ad  hanc 
molestiam  levandam  sumitur  cyathus  liquoris 
spirituosi  et  postea  fortasse  ampulla  una  vel 
amplius  vini  meracioris.  Ad  soporem,  qui 

post  paucas  horas  succedit,  tollendum,  Theae 
vel  Choayae  infusum  bibit,  cum  quo,  si  potest 

accipere  ventriculus,  panem  dulcem  aut  crus¬ 
tulum  pingue  comedit.  „  Laborem  diei  con¬ 
cludit  coena  gravis,  constans  ex  carnibus,  avi¬ 
bus,  variisque  bellariis,  quibus  devoratis,  hauri¬ 
tur  magna  quantitas  liquoris  notissimi  qui 
lingua  Anglica  punch  vocatur.  Raro  autem 
coena  est ;  adeo  ad  prandium  distenditur  ven¬ 
triculus  ut  plus  cibi  eo  die  accipere  nequeat.  V e- 
ritatem  certe  non  exsupero  affirmans  hoc  modo 
cibi  quantitatem  quater,  quinquies  vel  fortasse 
decies  sumi  quam  quae  ad  corpus  alendum  suffi¬ 
ceret.  Si  hae  epulae  cum  mensa  pauperis 
tenui  supradicta  comparantur,  quis  quod  jam 
proposui  negabit,  aut  conclusioni  inde  deducen¬ 
dae  resistere  audebit?  Morbus  sub  una  alterave 
forma  helluonem  invadet,  ac  horae  momento 

forsan  quo  pravis  gulae  vitiis  indulget,  orco  de- 

* 

mittet:  Vel  si  mortem  subitam  effugiat,  morbi 
longiores  nec  minus-  extorquentes  tandem  cer¬ 
tissime  extinguent :  Justo  enim  dixit  elegans 
Addison.  u  For  my  part,  when  I  behold  a 
“  fashionable  table  set  out  in  all  its  magnili- 
“  cence,  I  fancy  I  see  gouts  and  dropsies, 
iC  fevers  and  lethargies,  with  other  innumer- 

u  able  distempers  lying  in  ambuscade  among 
“  the  dishes.”3* 

/ 

Quis  mirabitur  tam  pravum  vitae  cursum 
hos  malos  effectus  edere — ventriculum,  organon 
delicatissimum  naturaque  aptum  ad  alimenta 
sine  arte;  elaborata  sola  recipiendum,  stimulis 
immodicis  et  mechanicis  et  chemicis  quotidie 
admotis,  tandem  laedi ;  aliasque  corporis  partes, 
vel  ex  consensu  quem  cum  ventriculo  habent, 
vel  ex  aliis  causis,  in  morbos  incidi?  Ma«;is 
mirandum  est  haec  mala  non  saepius  occurrere, 
et  si  natura  non  intenderet  vim  suam  medi- 
catricem,  qua  sanitatem  tuetur  morbosque  de¬ 
pellit,  corpus  actioni  tot  virium  nocentium  vix 
per  aliquod  temporis  spatium  obstare  potuit. 

i 

Appetitus  cibi  immodicus  (ut  mihi  vide¬ 
tur)  ad  luxum  praevalentem  deliciasque  multas 
quae  divitum  mensis  perpetuo  apponuntur,  re¬ 
ferendus  est,  sed  prae  omnibus  hodiernae  illae 
pravae  consuetudini  vinum  aut  liquores  spiritu- 


**  ¥ide  Addison.  Spectator. 

osos  etiam,  inter  edendum  bibendi.  Stimulus 
ventriculo  sic  admotus  actionem  ejus  auget,  et 
appetitum  falsum  creat,  cui  ut  satisfaciamus 
auctam  cibi  copiam  devorare  oportet  Multa 
nostra  condimenta  ac  eliquamina  similem  edunt 
effectunic 


B 

DE  INTEMPERANTIA  BIBENDI. 

i 

cc  Oh  !  seldom  may  the  fated  hours  return 
66  Of  drinking  deep  !  I  would  not  daily  taste, 
c(  Except  when  life  declines,  even  sober  cups : 
e<  Weak  with’ring  age  no  rigid  law  forbids 

With  frugal  nectar  smooth  and  slow5  with  balm 
The  sapless  habit  daily  to  bedew, 

66  And  give  the  hesitating  wheels  of  life 
u  Gliblier  to  play :  but  youth  has  better  joys5 
ei  And  is  it  wise,  when  youth  with  pleasure  flows, 
u  To  squander  the  reliefs  of  age  and  pain 

Armstrongv 

Intemperantia  Bibendi  vitium  est  quod,  per 
populos  summos  et  imos,  nunc  ubique  praeva¬ 
let,  magisque  mortiferum  quam  Intemperantia 
Edendi.  Tam  frequentia  et  bene  intellecta 
sunt  mala  quae  corpori  infert  ut  de  his  nulla 
dubitatio  existere  possit.  Quam  multas  vic¬ 
timas  huic  consuetudini  perniciosae  quotidie  ca¬ 
det  e  cernimus  !— quam  multos  homines  vino  de- 
ciitGSj  quibus  olim  gratia^  fama  et  non  deficiens 

crumena  abundi  contingebant,  nunc  ad  con¬ 
ditionem  brutorum  animalium  vita  pejorem  in¬ 
feliciter  redactos.  Nemini  hac  de  re  etiam 
brevissimi  cogitanti  mirum  videbitur  magnam 
vini  aut  liquorum  spirituosorum  copiam  in  ven¬ 
triculum  acceptam  et  huic  maxime  nocere 
morbosque  toti  corpori  inferre.  Saepe  subita 
mors  ebriosum  e  vivis  eripit.  Certe  si  prava 
inebriationis  consuetudo  non  abrumpatur,  mor¬ 
bi  gravissimi  et  immedicabiles  inducentur. 
Moris  autem  fere  universi  parvam  vini  aut  li¬ 
quorum  spirituosorum  quantitatem  quotidie  bi¬ 
bendi,  quem  multi  non  solum  innocuum  sed 
etiam  salutarem  credunt,  hujus  moris  pernicio¬ 
sissimi  malos^ostendere  effectus  praesertim  in 
animo  est.  Hic  mos  pejor  est  quam  in  ho¬ 
mine  alioquin  temperato  inebriatio  occasionalis. 
Per  breve  tempus  quidem  sine  damno  mani¬ 
festo  indulgeri  potest,  sed  si  in  consuetudinem 
confirmetur,  fit  quasi  corporis  constitutioni  ne¬ 
cessarius  et  miser  intermittere  nequit.  Si  amo¬ 
tus  fuerit  haustus  molestiam  sentit,  senescens- 
que  copiam  augere  cogitur.fi  oc  modo  corpus 
brevi  frangitur,  morbique  et  mors  cito  subse- 

quuntur.  Mirum  est  non  posse  hominibus 
persuaderi  hunc  morem  ullos  malos  effectus 
posse  afferre.  Affirmant  contra  modicam  vini 
aut  liquoris  spirituosi  copiam  non  solum  inno» 
cuam  esse,  sed  etiam  necessariam  ut  concoctio 
bona  promoveatur.  Cum  mali  effectus  oborti 
sunt,  tum  sibimet  persuadent  oriri  a  viribus 
corporis  deficientibus,  et  tollere  conantur  aucta 
liquoris  copia ;  et  si  quisquam  hunc  errorem 
extorquere  veramque  mali  ostendere  originem 
summa  ope  niteretur,  tanta  est  vis  con¬ 
suetudinis  ut  nullam  ei  fidem  adhibeant,  vel 
affirment  se  in  magno  discrimine  fore,  si  sti¬ 
mulus  solitus  detrahatur,  sine  quo  non  vi¬ 
vere  posse  credunt 

Absurdum  tamen  est  dicere  ullum  li¬ 
quorem  stimulantem  ad  concoctionem  promo¬ 
vendam  necessarium  esse,  dum  vita  viget,  modo 
cibus  modicus  sit  Hujus  rei  ampla  documen¬ 
ta  dant  temperati  hujusce  regionis  incolae  quo¬ 
rum  multi  per  totam  vitam  nihil  cerevisia  tenui 
meracius  unquam  bibentes  usque  ad  octogesi¬ 
mum  vel  nonagesimum  aetatis  annum,  mentis 

dotibus  nihil  imminutis,  perveniunt»  Consili¬ 
um  fuisse  videtur  naturae  homines  ex  modico 
cibo  vivere,  et  nihil  nisi  aqua  pro  potu  uti» 
Aquam  solam  ministrat  natura;  alia  liquida 
quae  in  locum  ejus  male  suffecta  sunt,  arte 

fiunt,  et  magis  ut  medicamenta  quam  pro  potu 

\ 

quotidiano  utenda  sunt— ad  valetudinem  amis¬ 
sam  restituendam,  non  (ut  nunc)  ad  eam  per- 
dendam.  Horum  liquidorum  longe  pernicio¬ 
sissimi  sunt  spiritus  varii  distillati,  qui  plus 
minusve  diluti  potionem  adeo  communem  in 
hac  regione  constituunt.  Quantitas  eorum  in 
urbe  huic  simili  consumpta  omnem  exsuperat 
fidem,  ac  quotidie  augetur,  et  sanitati  et  mori¬ 
bus  civium  aeque  exitiosa.  Usus  liquorum  spi- 
rituosorum  qui  tantum  nuperis  annis  invaluit 
maxima  reipublicae  clades  certe  habendus  est 
Ars  nunquam  munus  perniciosius  homini  dedit, 
nec  labores  Scientiae  unquam  tam  male  collocati 
sunt  quam  cum  vias  quibus  liquores  spirituosi 
distillentur  faciliores  monstrabant,  et  sic  pau¬ 
perrimis  potionem  communem  suppeditabant 
Dolendum  est  nullum  adhuc  satis  grave  his  im- 

positam  fuisse  vectigal,  quod  tam  vulgarem 
eorum  usum  prohiberet;  nam 

u  Hoc  fonte  derivata  clades 
<fi  In  patriam  populumque  fluxit.” 

Borat. 

Aut  distillatio  cerevisiae  tenuis  solum  per¬ 
mitti  debet,  quae  ex  materia  quam  continet 
saccharina,  corpus  nutrit,  et  satis  excitat 
Quando  autem  tam  immensa  vectigalia  ex  li¬ 
quoribus  spirituosis  distillatis  in  fiscum  redeunt, 
vix  credendum  est  in  his  pravis  temporibus  eos 
unquam  prohibitum  iri.  Sed  certe  nullum 
commodum  cum  populi  sanitate  bonisque  mo¬ 
ribus  comparandum  est 

Vini  quotidianus  usus,  etsi  minus  noxius 
quam  liquorum  spirituosorum,  multa  mala  cor¬ 
pori  affert.  Dum  vita  viget  nihil  aliud  nisi 
aquam  aut  liquores  fermentatos  tenuissimos  bi¬ 
bere  nosmet  assuescere  debemus.  Post  hoc 
cum  vires  corporis  naturales  languescunt,  seg- 
niusque  perficiuntur  functiones,  usus  vini  tem¬ 
peratus  concedendus  est,  et  unum  est  ex  op- 

timis  donis  homini  datis.  Vinum  hoc  modo 
adhibitum  sanitatem  conservat  ac  potentissimum 
contra  tnorbos  auxilium  praestat.  Sed  in  his 
qui  usui  ejus  a  primis  annis  addicti  fuerunt, 
quanquam  vires  vigoremque  primo  praeter  na¬ 
turam  auget,  corpus  tandem  frangit,  matu- 
ramque  senectutem,  aut  morbos  nullis  remediis 
medicabiles,  inducit.  Porro,  si  morbos  non 
per  se  induxerit,  ab  aliis  causis  inductos  nun- 
quam  non  adauget,  et  cum,  ex  usu  vini  quo¬ 
tidiano,  actio  ejus  in  corpus  perdita  fuerit, 
nihil  proderet  pro  remedio  adhibitum.  Hoc 
solum  est  argumentum  validissimum  contra  vini 
usum  quamdiu  bona  valetudine  fruimur,  ut  in 
multis  morbis  remedium  fere  solum  est  quod 
adhiberi  potest.  Praeterea  usum  vini  immo¬ 
dicum  vulgo  comitatur  Intemperantia  edendi. 
Haec  duo  vitia  simuh  juncta  hominem  robus- 
tissimum  cito  infirmabunt : 

a  Et  neque  jam  color  est  misto  candore  rubore 

66  Nec  vigor  et  vires,  et  quae  modo  visa  placebant 

u  Nec  corpus  remanet.” 


Oviiy. 

DE  MORBIS  QUOS  GIGNIT  IN¬ 
TEMPERANTIA. 

His  praemissis  nunc  ad  Morbos,  qui  ex 

/ 

Intemperantia  oriuntur,  explicandos  progrediar. 
Ordinem  sequar  quem  in  Nosologia  sua  cele¬ 
berrima  instituit  Cullenus. 

Febres — -Horum  morborum  dirissimorum 
causam  esse  Intemperantiam  satis  constat  ex 
observationibus  omnium  qui  de  hac  re  scrip¬ 
serunt.  Quicunque  negabit  causam  Febrium 
excitantem  esse,  concedet  saepe  et  potenter 
corpus  his  proclive  reddere.  Quot  homines 
quotidie  cernimus  aut  audimus  febre  correptos 
post  hesternum  Iacchum  !  Equidem  nihil  con¬ 
tagii  actioni  in  corpus  humanum  aeque  favet 
ac  Intemperantia,  quamcunque  parva  fuerit; 
et  nihil  contra  contagium  magis  corpus  defendit 
quam  vita  temperata  et  aequus  animus.  Hoc 
confirmat  experientia  quotidiana^  hoc  docu- 

erunt  medici  expertissimi  ac  sapientisssimi  phi¬ 
losophi  qui  post  memoriam  hominis  exstiter¬ 
unt.  Cum  Athenis  pestis  dirissima  saeviret, 
milliaque  hominum  undique  sterneret,  Socrat¬ 
em  jure  philosophorum  principem  temperantia 
sua  incomparabilis  ac  continentia  salvum  ser¬ 
varunt. 


Phlegmasiae.  Omnium  fere  morborum 
hujus  ordinis  Intemperantia  pro  potenti  causa 
remota  et  saepe  occasionali  habenda  est  Quo 
pacto  hoc  fit,  facile  concipere  possumus  :  Cum 
Intemperantia  statim  auget  et  velocitatem  et 
impetum  sanguinis,  patet,  si  ex  aliqua  causa 
sanguis  ad  ullam  partem  uberius  propellatur, 
hanc  partem  inflammationi  obnoxiam  futuram 
esse.  Longum  est  enumerare  omnes  Phleg- 
masiarum  species  quae  hoc  modo  oriuntur — 
Paucas  tantum  attingam, 

Ophthalmia  frequens  sequela  est  Intem¬ 
perantiae.  Observatio  est  vetustissima :  “  Who” 
(ait  Solomon)  “  hath  redness  of  the  eyes  ? 

They  that  tarry  long  at  the  wine,  they  that 

“  go  to  seek  mixed  wine.”  #  Ex  causis  duabus 
pendere  potest  Ophthalmia,  vel  ex  aucto  san¬ 
guinis  caput  versus  impetu,  vel  ex  stimulo 
praeter  naturam  quem  alcohol  aut  partes  ejus 
constituentes  sanguini  impertiunt.  Cum  velo¬ 
citas  sanguinis  ullo  modo  incitatur,  ad  caput 
fere  pars  maxima  iter  facit,  fortasse  ob  cursum 
magis  directum  a  corde  ad  arterias  carotides. 
Videtur  quoque  alcohoiem  vi  qu  idam  gaudere 
specifica,  qui  sanguinem  ad  caput  propellit  j\ 
Sed  in  ebriosis  non  solum  impetus  sanguinis 
sed  stimulus  quoque  augeri  videtur.  Verisi¬ 
mile  est  alcohoiem  vini  spiritusve  ardentis  a 
vasis  absorbentibus  integrum  absorberi,  et  sic 
ad  massam  sanguinis  adferri ;  vel  in  elementa 
sua  dum  cibi  concoquuntur  resolvi,  et  sic  ab¬ 
sorberi,  potest.  Alterutro  modo  vires  san¬ 
guinis  stimulantes  necessario  morbide  adauget. 

Alcohoiem  uno  alterove  modo  sanguini 
inesse  verisimile  videtur  ex  multis  rebus,  in  ho- 

*  Solomon’s  Proverbs,  chap.  xxiii.  29,  30. 

i  Doctor  Gregory. 

minibus  qui  pocula  immodica  non  spernunt,  ob- 
servandis-eruptionibus  quae  in  cute  saepe  ap¬ 
parent,  faetore  oris,  flamma  quam  nonnun- 
quam  emittit  halitus  oris  lumine  admoto,  et 
praesertim  ex  corporis  combustione  post  lon¬ 
gum  et  immodicum  liquorum  spirituosorum 
usum,  cujus  rei  mirabilis  scriptores  fide  digni 
nonnulla  prodiderunt  exempla  Eodem  per¬ 
tinet  quod  tradidit  Spalding,  urinator  magni 
nominis,  cui  sub  aqua  merso  aer  in  bulla, 
huic  rei  adapta,  citius  impurus  factus  est  cum  li¬ 
quores  spirituosos  biberat  quam  cum  aqu&  sola 
pro  potu  utebatur.  Si  igitur  conceditur  alco- 
holem,  vel  elementorum  ejus  excessum,  san¬ 
guini  ebriosorum  inesse,  haec  res  cum  aucto 
versus  caput  impetu  satis  erit  explicare  causam 
Ophthalmiae  quae  immodicum  vini  aut  liquor¬ 
um  spirituosorum  usum  fere  semper  comitatur. 
Fabrica  oculi  delicatissima  male  obstat  stimulo 

*  De  hac  re  mirabili  vide  Dissertationem  in  Ephe¬ 
meride  Gallica  u  Journal  de  Physique,  Pluvoise,  An 
8,”  Auctore  Pierre  Aime  Lair  vel  anglice  redditam 

in  u  Essay  on  Drunkenness”  Auctore  Doctore  Trot® 
ter  apud  p.  63. 

tam  pestifero,  permanensque  inflammatio  in¬ 
ducetur,  in  maculas,  caliginem,  nec  raro  in 
Amaurosin,  tandem  desinens.  Hic  morbus  gra¬ 
vissimus  et  immedicabilis  nunc  saepius  quam 
olim  occurrit,  quod  soli  usui  liquorum  spirituo- 
sorum  aucto  adscribendum  est. 


Una  cum  Ophthalmia  et  saepe  ante  ejus 
ingressum  apparent  in  facie  et  praecipue  supra 
nasum  carbunculi  magni  deformes.  Gre- 
gorius  noster  in  praelectionibus  suis  narrat 
Hibernum,  magnum  vini  amatorem,  paucis  ab¬ 
hinc  annis,  in  hac  urbe  oculos  omnium  in  se 
convertisse  ex  forma  et  magnitudine  nasi,  cujus 
pars  tandem  gangraena  affecta  fuit  et  decidit. 
Multos  quotidie  videmus  quos  nasis  metuere 
certe  oportet ! 

Phrenitis  est  alia  haud  infrequens  et  peri¬ 
culosissima  Intemperantiae  sequela.  Parvus 
excessus  vel  edendi  vel  bibendi  proclivitatem  ad 
hunc  morbum  dat.  Omnem  inebriationem  furor 
brevis  comitatur,  nec  raro  veram  inducit  Phre- 

nitidem  et  lethalem  ni  valentia  remedia  stati  m 
adhibeantur. 

Gastritis  Phlegmonodea.  Hic  morbus  ra¬ 
ro  occurrens  fere  semper  reperitur  ex  Intempe¬ 
rantia  oriri ;  et  certe  mirandum  est  ventriculum 
cibos  conditissimos  et  liquores  meraciores  quo¬ 
tidie  accipientem  non  statim  inflammatione  vio¬ 
lentissima  corripi,  et  morbum  de  quo  agitur 
tam  raro  occurrere.  Vomitu  saepe  praeca¬ 
vetur,  interdum  autem  inflammatio  mortifera 
subito  invadit.  Multos  etiam  pateram  hauri¬ 
entes  cita  mors  abstulit. 

Gastritis  Erysipelatosa  vel  levis  ventriculi 
inflammatio  saepe  eos  invadit  qui  vini  aut  li¬ 
quorum  ardentium  usui  immodico  addicti  sunt* 
Insignitur  dolore  circa  ventriculum  obtuso, 
anxietate,  nausea  et  anorexia,  ad  quae  suble¬ 
vanda  haustus  liquoris  spirituosi  sumitur,  et  sic 
morbus  fixus  et  immedicabilis  evadit,  functioni¬ 
bus  ventriculi  paulatim  omnino  subversis. 
Scirrhus  praesertim  Pylori  aliquando  sequela 

est  inflammationis  ab  Intemperantia  inductae,, 
morbusque  est  et  gravissimus  et  immedicabilis» 

Hepatitis.  Morborum  omnium  quos  gignit 
Intemperantia  affectiones  Hepatis  certissimae 
sunt,  nec  minus  vel  doloris  vel  periculi  affe¬ 
runt.  Effectus  quos  in  hepar  edit  Inebriatio 
insignes  sunt,  necdum  satis  explicati  fuerunt. 
Proximitas  ventriculi  non  satis  est  ad  causam 
explicandam  ;  nec  verisimile  est  alcoholem  per 
ductus  biliarios  ad  hepar  adferri  et  sic  inflam¬ 
mationem  excitare.  Plaud  absimile  est,  ut 
supra  memoravi,  alcoholem  vel  elementa  ejus 
sanguini  ebriosorum  inesse ;  et,  si  hoc  conce¬ 
ditur,  ratio  inde  deducenda  est  quare  morbi 
hepatici  tam  saepe  in  ebriosis  occurrunt.  He¬ 
par  valgo  existimatur  organon  esse  a  quo  hy- 
drogenium  sanguinis  superstes  secernitur  et  e 
corpore  emittitur.  Hoc  ostendit  analysis  bilis 
et  calculorum  biliariorum  qui  magnam  hydro- 
genii  quantitatem  continent.  Alcoholis  car- 
bonium  per  pulmones,  per  hepar  pars  maxima 
hydrogenii  emittitur.  Stimulus  hujus  hydro- 
genii  tandem  adeo  augeri  potest  ut  inflamma- 

tionem  inducat,  aut  actio  quae  ad  tantam  co¬ 
piam  secernendam  necessaria  sit,  eundem  ef¬ 
fectum  edere  potest.  Si  inflammatio  sita  est 
in  parte  hepatis  concava,  et  comprimit  ductum 
communem  choledochum  quo  bilis  ab  hepate 
ac  fellis  vesica  ad  duodenum  defertur,  Icterus 
tum  orietur.  Inflammatio  fere  semper  in  scirr- 
hum  desinit,  vel  duritiam  auctamque  hepatis 
molem,  quae  etiam  supervenit  nullis  inflamma¬ 
tionis  signis  praegressis.  Hunc  morbum  vulgo 
comitatur  Icterus  primum  flavedinem  tum  pal¬ 
lorem  cutis  exhibens.  Cum  hoc  fit,  miser  ebri¬ 
osus  nunc  morti  appropinquat,  dyspepsia  vel 
hydrope  lethali  cito  superveniente. 

Hic  narrabo  ex  auctoritate  Doctoris  Ha¬ 
mi  lton,  artis  obstetricae  in  hac  Alma  Aca- 
demia  Professoris,  Hepatitidem  chronicam  et 
scirrhum  hepatis  saepe  occurrere  foeminis 
hujus  urbis,  praesertim  nobilibus ;  et  in  omni 
fere  exemplo  causam  repertam  esse  Intem¬ 
perantiam. 

Podagra .  Hunc  morbum  ex  victu  lau¬ 
tiori  ac  vini  liquorumque  spirituosorum  usu 
immodico  ortum  ducere,  nemo  est  qui  ignorat. 
Petrarca  inquit,  “  Victus  delicatior  et  ani- 
“  mo  nocet  et  corpori,  proinde  si  vis  pel- 
“  Iere  Podagram  pelle  delicias.”  *  Unicui¬ 
que  bene  nota  est  vetus  fabula  de  Podagrae 
origine,  nempe  prolem  esse  Amoris  et  Vini. 
Multi  credunt  Medici,  in  nulla  regione  extitisse 
Podagram  ubi  usus  liquorum  spirituosorum  ad¬ 
huc  manet  incognitus.  “  I  ha  ve  heard  (ait 
Rush)  “  of  two  or  three  cases  of  the  gout 
“  among  the  Indians ;  but  it  was  only  among 
“  those  who  had  learned  the  use  of  rum  from 
“  the  white  people.”  f  Omne  tulit  dubium 
hac  de  re  Doctor  Gregory,  qui  in  suis  Prae¬ 
lectionibus  amplissima  protulit  testimonia  qui¬ 
bus  nemo  resistere  potest.  Ibi  demonstrat 
morbum  in  his,  qui  nullam  habent  proclivitatem 
hereditariam,  ab  Intemperantia  saepe  induci; 

*  Vid.  Petrarcae  Fam.  Epist.  lib.  III.  epist.  12. 

f  Vide  Rush.  Inquiry  into  the  Natural  History  of 
Medicine  among  the  Indians. 

et  etiam  in  proclivibus  praecaveri  posse  tem¬ 
perantia  et  exercitatione  constanti,  cujus  ipse 
est  insigne  exemplum.  Mihi  contigit  videre 
pauca  exempla  Podagrae  gravissimae  Intem¬ 
perantia  inductae  absque  minima  proclivitate 
hereditaria. 

Cum  Podagra  sit  morbus  gravissimus  et 
immedicabilis,  unumquemque  oportet  cavere,  ne 
leges  temperantiae  transgrediendo,  malum  hoc 
dirissimum  inducat;  atque  non  solum  sibi,  sed 
suis  etiam  nepotibus  qui  culpam  ejus  immerito 
luent. 

Exanthemata .  In  hoc  ordine  nulli  sunt 
morbi  cujus  Intemperantia  causa  est,  utpote 
qui  ex  contagio  specifico  oriuntur ;  sed  in  ho¬ 
minibus  Intemperantiae  deditis  omnes  hi  morbi 
graviores  sunt. 

/ 

Haemoi^rhagiae.  Omnes  fere  Haemorrha¬ 
giae  ex  Intemperantia  oriri  possunt.  Plenitudo 
hoc  fonte  derivata,  morbos  qui  statim  necant, 
saepe  inducit.  Hi  autem  saepe  pro  tempore 

praecaventur  Haemorrhagia  oborti  quae,  etsi 
primo  pro  effectu  naturae  salutari  habenda  est, 
tandem  ipsa  evadit  morbus  gravissimus,  ut 
saepe  fit  in  H aenior rhoide. 

Menorrhagia  in  foeminis  frequens  est,  et 
gravis  Intemperantiae  effectus.  Mulieribus 
vulgo  creditur  Intemperantiam  esse  penitus  ig¬ 
notam  ;  sed  si  altius  examinemus,  rem  minime 
ita  se  habere  reperiemus,  quanquam  callidiores 
sint  ad  hoc  vitium  celandum.  Hinc  saepe  oc¬ 
currit  morbus  de  quo  agitur  qui  aegram  ipsam 
miseram,  aliisque  odiosam,  reddit. 

Neuroses .  In  primo  ordine  hujus  classis 
sunt  duo  morbi  qui,  si  frequentiam  spectemus 
mortemque  inevitabilem  quae  his  fere  semper 
succedit,  sunt  morborum  fere  omnium  maxime 
metuendi,  quibus  obnoxium  est  genus  humanum, 
Apoplexia  scilicet  et  Paralysis.  Horum  mor¬ 
borum  impetus  unus,  aegrum  saepe,  paucarum 
spatio  horarum,  e  vivis  eripit.  Hujus  autem  si 
superstes  sit  rarissime  secundo  vel  tertio  impetu 

non  succumbit,  vel,  si  hos  etiam  effugiat,  manet 

in  tali  conditione  et  mentis  et  corporis  ut  vita 
ejus  est  magis  quam  ipsa  mors  miseranda. 
Investigatio  horum  morborum  gravissimorum 

t 

quae  ad  certam  praecavendi  viam  perducat 
(nam  mederi  artem  humanam  exsuperat),  res 
est  maximi  momenti  summamque  medicorum 
attentionem  optimo  jure  sibi  vindicat.  Harum 
causarum  longe  frequentissima  fortasse  sola  est 

v 

Intemperantia,  ut  quotidiana  experientia  docet. 
Porro  ii  qui  his  morbis  proclives  sunt,  vel  quos 
etiam  semel  invaserunt,  victum  lautiorem  ac 
vini  usum  diaetae  tenui  mutando,  salutem  re¬ 
cuperaverunt.  Cum  autem  hi  morbi,  si  semel 
invaserint,  fere  sint  insanabiles,  res  est  summi 
momenti  signa  quae  hos  praenunciant  indi¬ 
care.  Horum  frequentissima  sunt  dolor  ca¬ 
pitis,  tinnitus,  sopor,  oppressio,  ad  somnum 
praeter  solitum  proclivitas,  rubores,  torpor 
membrorum,  partis  alicujus  affectio  paraly¬ 
tica,  e.  g.  digiti  unius,  strabismus  levis,  memo- 

i 

ria  pro  tempore  laesa.  Cum  primum  pauciora 
vel  plura  horum  appareant  praesertim  in  ho~ 
mine  cui  cervix  brevis  est,  facies  rubet  et  cor¬ 
pus  obesum,  summum  periculum  indicant  et  ae- 

ger  expletionem  ac  inebriationem  cane  pejus 
et  angue  vitare  debet.  Haec  Apoplexiam  in¬ 
ducere  satis  superque  demonstrant  mortes  mul¬ 
tae  quos  hominibus  mensae  accumbentibus  to¬ 
ties  occurrisse  audivimus,  quarum  omnium  for¬ 
san  causa  fuit  Apoplexia. 

Hunc  morbum  sequelam  esse  Intemper¬ 
antiae  facile  concipi  potest.  Victus  lautior 
et  usus  vini  ac  liquorum  spirituosorum  immo¬ 
dicus  plethoram  et  saepius  obesitatem  indu¬ 
cunt.  Vasa  omnia  sanguinem,  vehentia,  prae¬ 
sertim  quae  sanguinem  ad  caput  vehunt,  tur¬ 
gida  fiunt  et  distenta.  Si  adsit  obesitas  auge¬ 
tur  sanguinis  ad  caput  impetus  et  vasorum  tur¬ 
gescentia,  adipe  in  tela  cellulosa  collecto  pei  cae- 
teras  corporis  partes  vasa  sanguinem  vehentia 
comprimente,  dum  in  cerebro,  ubi  nullus  deponi¬ 
tur  adeps,  vasa  sanguifera  necessario  praeter  so¬ 
litum  distenduntur.  Turgescentia  vasorum  cere¬ 
bri  induci  aut  augeri  potest  respiratione  difficili, 
quae  obesis  vulgo  evenit,  adipe  qui  in  omento  col¬ 
lectus  fuit  liberum  Diaphragmatis  descensum 
impediente.  Si  ex  aliqua  causa  incitatior  fac- 

tus  fuerit  sanguinis  circuitus,  ut  ex  mensa  plena 
vel  inebriatione,  impetus  ad  caput,  ut  supra  de¬ 
monstravimus,  praecipue  augetur,  vasa  ejus 
adeo  turgida  fiunt  ut  ex  ea  causa  vel  ex  effu¬ 
sione  serosi  Apoplexia  vel  Paralysis  induci 
potest ;  vel  vas  aliquod  dirumpatur  et  Apo¬ 
plexiam  mortemque  inferat. 

Adynamiae.  Hujus  ordinis  Dyspepsia 
praecipue  hic  venit  consideranda.  Hunc  mor¬ 
bum  Intemperantiae  effectum  esse,  cum  spec- 

•* 

ternus  modum  quo  cibi  concoquuntur,  haud  mi¬ 
rabimur.  Clare  constat  ex  experimentis  con¬ 
coctionem  perfici  ope  succi  gastrici,  adjuvante  ' 
forsan  vi  ventriculi  musculosa.  Si  igitur  ex 
aliqua  causci  vel  quantitas  hujus  succi  vel  quali¬ 
tas  mutatur,  credere  licet  functionem  concoc¬ 
tionis  laesum  iri,  cui  serius  ociusve  succedet 
dyspepsia.  Succum  gastricum  aliqua  ex  parte 
mutari  ex  cibis  conditioribus  vinique  aut  li¬ 
quorum  spirituosorum  usu  immodico  mihi  vi¬ 
detur  minime  esse  absimile.  Ab  his  primo 
secretio  augetur  et  cibi  bene  concoquuntur,  sed 
brevi  secretio  fit  prava  et  quantitatem  et  quali- 

tatern,  et  tandem  omnino  deletur.  Res  in  qui¬ 
busdam  intemperatis  observandae  nos  ad  hanc 
opinionem  ducunt.  Per  breve  tempus  viden¬ 
tur  sani  et  robusti,  concoctio  omnesque  fune- 

\ 

tiones  optime  peraguntur.  Mox  signis  dys¬ 
pepsiae  afficiuntur,  cibum  omnigenum  praeter 
sapidissimum  et  conditissimum  abhorrent;  hunc 
quoque  brevi  fastidiunt,  ad  postremum  nihil 
nisi  spiritus  ardentes  ingerunt,  et  tandem  mi¬ 
serrime  occumbunt  exhausti. 

•  -  \ 

Fibrae  ventriculi  muscolosae  ad  cibos  a gi- 
tandos  et  sic  melius  actioni  succi  gastrici  ob¬ 
jiciendos,  et  postea  in  duodenum  expellendos, 
inservire  videntur.  Hic  videtur  usus  earum 
praecipuus  in  functione  concoctionis.  Non  ne¬ 
cessarium  est  longo  sermone  explicare  quo¬ 
modo  Intemperantia  edendi  et  bibendi,  vim  ven¬ 
triculi  musculosam  imminuere  potest.  Cum 
hoc  ht,  cibus  diutius  solito  in  ventriculo  detine¬ 
tur,  et  in  fermentationem  abit;  unde  oritur 
dyspepsia,  succo  gastrico  nihil  mutato.  Si 
hic  quoque  depravatus  fuerit,  effectus  erit  cer¬ 
tior  graviorque. 

Spasmi.  Hujus  ordinis  genus  primum  me- 
moratu  dignum  est  Epilepsia ,  morbus  semper 
formidolosus  nec  raro  insanabilis.  Vera  hujus 
mali  natura  nondum  satis  explorata  fuit ;  sed 
nexus  qui  hunc  intercedit  et  Intemperantiam 
bene  notus  est.  In  pleris  que  exemplis  cum 
plethora  conjungitur,  auctoque  ad  caput  san¬ 
guinis  impetu,  quae,  ut  supra  diximus,  facile 
ab  Intemperantia  inducuntur.  In  omni  igitur 
exemplo  praesertim  in  adultis,  ubi  non  ex  ali¬ 
qua  irritatione  oritur  morbus,  Intemperantia 
pro  causa  habenda  est,  et  sic  medicus  method¬ 
um  medendi  instituere  debet.  Si  hoc  nihil 
prodest  obesse  nequit,  et  facile  pro  alia,  quae 
melior  videtur,  via  mutari  potest. 

Palpitatio  Cordis  haud  raro  Intemper¬ 
antiae  sequela  reperitur.  Affectio  est  formido¬ 
losa,  sed  Temperantia  et  exercitatione  pler¬ 
umque  facile  tollenda.  Si  haec  autem  negligun- 
tur  saepe  fit  immedicabilis,  et  affectiones  cordis 
organicae,  non  antea  existentes,  inducuntur,  nec 
sanari  possunt.  Multum  tamen  juvant  vita 

temperata  et  omnia  quae  sanguinis  velocitatem 
aut  impetum  augere  possunt  sedulo  vitata. 

Asthma- morbus  qui  saepe  subito  invadit 
aegroque  mortem  instantem  minitatur,  alia  est 
et  frequens  Intemperantiae  sequela.  Saepe 
cum  plethora  conjungitur  Asthma;  illa  sublata, 
hoc  tollitur.  Cum  obesitas  plethoram  comi¬ 
tatur,  ut  saepe  fit,  ratio  inde  dari  potest  quare 
Asthma  inducitur.  Obesis  dyspnoea  major 
minorve  semper  adest.  Adeps  in  omento  et 
aliis  abdominis  visceribus  liberum  diaphragma¬ 
tis  descensum  prohibet,  et  magna  copia  circa 
cor  collectus,  liberum  quoque  impedit  motum 
pulmonum.  In  tali  exemplo  si  ex  aliqua 
causa  adeo  aucta  fuerit  sanguinis  velocitas, 
ut  facile  per  pulmones  transmitti  nequeat,  ir¬ 
ritatio  inde  datur  quae  satis  sit  ad  hunc  mor¬ 
bum  excitandum.  Coena  immodica  saepe  vi 
ejus  mechanica  paroxysmum  Asthmatis  ex¬ 
citat.  Mirus  saepe  apparet  nexus  inter  ven¬ 
triculum  et  morbum  de  quo  agitur. '  Res  adeo 
parvae  in  ventriculum  assumptae  ut  motuni 
pulmonum  non  impedire  possent,  Asthma  nihilo- 

minus  interdum  inducunt.  Doctor  Gregory 
mentionem  facit  viri  qui,  si  unquam  carnem 

etiam  minimam  ederat,  statim  dyspnoea  vel 

\ 

paroxysmo  Asthmatis  gravissimo  affectus  est. 
Qui  igitur  Asthmati  proclives  sunt,  consensus 
ventriculi  cnm  pulmonibus  nunquam  oblivisci 
debent,  nec  rigidam  temperantiam  sedulo  sequi. 

Diabetes.  Hic  morbus  nuper  tantum  at¬ 
tentionem  vindicavit  Multi  quidem  credunt 
omnino  ignotum  fuisse  antiquis  :  Nuperis  annis 
certe  magis  quam  olim  invaluit,  quod  ad  mo¬ 
dum  vitae  mutatum  referendum  est.  Immodi¬ 
cus  liquorum  spirituosorum  usus  longe  frequ ca¬ 
tissima  causa  esse  videtur.  Cum  morbus  se¬ 
mel  invasit  rarissime  aeger  sanitatem  recuperat. 
Quapropter  ad  hunc  morbum  molestissimum 
et  insanabilem  praecavendum,  summam  servare 
temperantiam  oportet. 

Hysteria.  Hic  morbus  sexui  muliebri 
fere  proprius  est.  De  natura  ejus  nondum  ad¬ 
huc  bene  constat.  Ex  irritabilitate,  quam  comi¬ 
tatur  plethora  ab  Intemperantia  inducta,  saepe 

pendere  videtur.  Hinc  frequens  est  foeminis 
nobilibus  vitae  delicatiori  nullique  exercitationi 
assuetis ;  contra  fere  ignotus  puellis  rusticis  quae 
ex  vegetabilibus  solis  vivunt,  validaque  exerci¬ 
tatione  utuntur.  Quandocunque  igitur  foeminis 
nobilibus  occurrit,  rigida  temperantia  praeci¬ 
pienda  est,  ut  primas  gradus  ad  morbum  de¬ 
pellendum,  et  sine  quo  omnia  medicamenta  in¬ 
fructuosa  erunt.  Temperantia  saepe  sola  cura' 
tionem  efficiet. 

Vesaniae.  In  hoc  ordine  multos  reperi- 
mus  morbos  qui  inter  gravissimos  Intemper¬ 
antiae  effectus  enumerandi  sunt.  Morbi  men¬ 
tales  fere  semper  insanabiles,  miserumque  ad 
conditionem  brutorum  vita  pejorem  reducentes, 
dirissima  malorum  omnium  quibus  obnoxium 
est  genus  humanum  haud  immerito  existiman¬ 
tur.  De  horum  morborum  natura  parum  ad¬ 
huc  compertum  est,  sed  experientia  quotidiana 
docet  multum  ex  morbis  corporis  pendere. 
Morborum,  quos  in  corpore  gignit  Intemper¬ 
antia,  mens  brevi  particeps  fit,  et,  quod  maxime 
mirum  videri  potest,  effectus  in  se  editos  citius 

quam  ipsum  corpus  non  n  unquaru  ostendit. 
Hujus  insigne  exemplum  est 

Amentia ,  morbus  praecipue  constans  me- 

i 

moria  laesa  vel  omnino  perdita,  qui  saepe  In¬ 
temperantiae  sequela  apparet,  nullo  corporis 
morbo  comitante,  et  habendus  est  praecursor 
alicujus  morbi  gravissimi,  Apoplexiae  scilicet 
aut  Paralyseos.  Quandocunque  morbus  sese 
ostendit  aegrum  periculi  adventantis  monere, 
mutationique  vitae  ejus  quam  primum  insti¬ 
tuendae  insistere,  medicum  oportet.  Amentia 
forsan  pendet  ex  cerebri  compressione  non 
satis  magna  ad  Paralysin  vel  Apoplexiam  in¬ 
ducendam  ;  sed  quomodo  memoria  praecipue 
afficitur  est  explicatu  difficile.  Memoria  saepe 
ex  parte  tantum  laesa  est.  Perditur  nunc  re- 

'  i 

cordatio  linguarum,  nunc  hominum,  nunc 
rerum. 

i 

Melancholia  est  alius  morbus  quem  ali¬ 
quando  inducit,  saepe  auget,  Intemperantia. 
Male  igitur  ut  morbus  tollatur  ad  vinum  aut 
liquores  spirituosos  recurritur. 

Mania.  Hic  morbus  tristissimus  frequens 
sequela  est  Intemperantiae.  In  iis  qui  huic  pro¬ 
clives  sunt  Mania  plus  minusve  per  paucos 
dies  post  omnem  inebriationem  saepe  restat,  et 
sic  pauiatim  permanens  fit.  Sed  etiam  ubi 
nulla  adsit  proclivitas,  consuetudo  Intemper¬ 
antiae  Maniam  inducet.  Certum  quidem  est  ho¬ 
minibus,  qui  huic  pravae  consuetudini  indul- 
gent,  fabricam  cerebri  plus  minusve  laedi.  Mor¬ 
gagnus  in  libro  suo  celeberrimo  “  De  causis 
“  et  sedibus  Morborum”  multa  prodidit  ex¬ 
empla  ubi  substantiam  cerebri,  patefactis  e- 
briosorum  craniis,  multum  mutatam  reperit.* 
Quando  fons  sensus  motusque  tantum  ex  bi¬ 
bendi  Intemperantia  patitur,  minime  miran¬ 
dum  est  dotes  animi  saepe  perditos  fuisse. 

Oneirodynia.  Insomnia,  somnus  interrup¬ 
tus  et  Incubus,  omnibus  qui  vitam  intempera¬ 
tam  agunt,  saepe  occurrunt,  et  molestissimae  ad 
minimum  affectiones  sunt.  Saepe  excitantur 
coena  gravi,  saepe  sine  aliqua  causa  evidente 

*  Vid.  Lib.  I.  epist.  ii.  22.  epist.  iii.  6,  16.  epist. 
y.  11.  epist.  viii.  6.  epist.  xi.  6,  7.  Lib.  II.  epist. 
xxvii.  23. 

oriuntur.  Helluombus  sane  et  ebriosis  som¬ 
nus  levis  et  recreans  denegari  videtur.  “  Sleep,” 
(ut  in  libro  qui  “  Adventurer”  inscribitur)  “  as 
“  the  chief  of  ali  earthly  blessings,  is  justly  ap- 
“  propriated  to  industry  and  temperance ;  the 
u  refreshing  rest  and  the  peaceful  night  are 
tc  the  portion  only  of  him  who  lies  down  weary 
“  with  honest  labour,  and  free  from  the  fumes 
“  of  indigested  luxury ;  it  is  the  just  doom  of 
“  laziness  and  gluttony  to  be  inactive  without 
*'£  ease,  and  drowsy  without  tranquillity.” 

Cachexiae .  In  hac  classe  multi  sunt  gra- 
vesque  morbi  qui  saepe  cx  Intemperantia  ori¬ 
ginem  ducunt. 

Polysarcia.  Hic  non  morbus,  sed  signum 
perfectissimae  sanitatis  et  vigoris,  vulgo  existi¬ 
matur.  Conditio  morbosa  certe  tamen  ha¬ 
benda  est,  cum  morbos  non  leves  serius  ocius 
inducit.  Obesis  omnibus  vita  brevis  est.  Hip¬ 
pocrates  dicit,  “  Natura  admodum  crassi,  ce¬ 
lerius  intereunt,  quam  graciles.”  Jam  expli¬ 
cavi  quomodo  obesitas  proclive  ad  Apoplexiam 

et  Paralysin  et  etiam  ad  Asthma  corpus  reddit. 
Corpulentia  quoque  magnam  ad  hydropem  pro¬ 
clivitatem  dat ;  adeps  et  venas  et  vasa  lympha¬ 
tica  comprimens,  exhalationem  per  venas  au¬ 
get,  minuitque  absorptionem  per  lymphatica. 
Alii  morbi,  praesertim  organorum  urinariorum 
a  Polysarcia  inducuntur.  Supra  memoratos 
solos  satis  sit  enumerasse;  optime  ostendunt 
corpulentiam  conditionem  esse  corporis,  quae 
morbis  gravissimis  originem  praebet ;  ab  omni 
igitur  qui  bona  vult  frui  valetudine  caute  vi¬ 
tanda.  Temperantia  et  exercitatione  fere  sem- 
per  praecaveri,  etiam  inducta  amoveri,  potest 
corpulentia ;  et  diaeta  tenui  ac  constanti  exer- 

i 

citatione  ad  sudorem  perducta  homo  pinguissi¬ 
mus  ad  justam  magnitudinem  paucis  mensibus 
saepe  potest  reduci. 

• 

Hydrops.  Sub  hoc  titulo  veniunt  quidam 
morbi  qui  saepe  invadunt,  nec  raro  extinguunt 
eos  qui  vitam  degunt  intemperatam.  Equidem 
cum  Hydrops  corpus  invadit  Intemperantia  ex¬ 
haustum,  sanitas  penitus  deperditur  nec  mors 
procul  abest. 

Hydropis  inter  homines  Intemperantiae 
addictos  tam  frequentis  causae  multae  sunt. 
Induci  potest  relaxatione  ea  generali  quae  se- 
rius  ocius  adoritur.  Haec  relaxatio  effusionem 
per  vasa  sanguinem  vehentia  auget,  et  minuit 
absorptionem  per  vasa  lymphatica.  Hydrops 
quoque  induci  potest  corpulentia,  ut  supra 
ostendimus,  et  incrementis  viscerum  scirrhosis 
venas  aut  vasa  lymphatica  comprimentibus. 
Hae  fortasse  sunt  frequentissiinae  causae,  et 
hinc  hominibus  Intemperantiae  addictis  Ascites 
omnium  Hydropum  saepissime  occurrit,  ab  in¬ 
cremento  Hepatis  scirrhoso  vulgo  inductus. 

Scrofula ,  quae  toties  occurrit  totque  va¬ 
rias  formas  induit,  ex  causis  multifariis,  qua¬ 
rum  praecipue  jure  habenda  est  Intemperantia, 
forsan  oriri  potest.  Certe  verisimile  est  se¬ 
mina  morbi  a  vita  intemperata  et  ali  et  con¬ 
firmari,  vique  aucta  ad  posteros  transmitti; 
contrariumque  vitae  cursum  optimam  esse 
viam  et  ad  compescendum  et  ad  debellandum 
morbum. 

Scorbutus.  Hic  morbus  nunc  raro  oc¬ 
currit  Experientia  longa  docuit  nihil  tantum 
curationi  ejus  obstare  ac  liquorum  spirituosorum 
usus. 


Icterus .  Icterum  frequentissimum  esse  ef¬ 
fectum  Intemperantiae  certumque  debilitatis 
corporis  ac  mortis  appropinquantis  signum, 
jam  supra  memoravi. 

locales.  Ad  hanc  classem  multi  refe¬ 
runtur  morbi  ab  Intemperantia  inducti.  Qui 
ad  ordinem  Dysesthesiae  pertinent,  oriri  possunt 
ex  affectione  generali  systematis  nervosi  quae 
citius  vel  serius  hominibus  vitam  intemperatam 
degentibus  evenit,  vel  fortasse  ex  origine  ner¬ 
vorum  compressa,  antequam  invaserit  Apoplexia. 

Ultimus  hujus  ordinis,  nempe  Anaphrodi - 
sia ,  libidinis  defectus  vel  veneris  impotentia, 
haud  raro  hominibus  intemperatis  occurrit,  et 
saepe  fit  causa  multae  domesticae  miseriae. 
Veneris  impotentiam  ex  Intemperantia  oriri 

clare  constat  quia  raro  inter  homines  pauperes 
et  temperatos  reperienda  est,  et  quia  saepe  sub¬ 
lata  fuit  diaeta  tenuiori  ac  parcissimo  vini  usu. 

Sterilitas  foeminarum  saepe  ex  eadem 
causa  pendet  et  eodem  modo  tollenda  est. 
Propterea  rect&  Angelus  admonet  uxorem  Ma- 
noae,  quae  Samsonem  peperit,  his  verbis  :  “  Be- 
“  hold  now,  thou  art  barren  and  bearest  not ; 
“  but  thou  shalt  conceive  and  bear  a  son. 
“  Now  therefore  beware,  I  pray  thee,  and 
“  drink  not  wine  nor  strong  drink,  and  eat  not 
“  any  unclean  thing.”  Judges,  xm.  3,  4. 

Nullum  fere  corporis  humani  organon  non 
ex  Intemperantiae  consuetudine  'tandem'  lae¬ 
ditur;  inter  alia,  non  mirandum  est  organa  quae 
generationi  inserviunt  quoque  depravari,  et 
hinc  vitia  parentis  in  seros  nepotes,  si  qui  sunt, 
esse  transitura.  Hinc  cernimus  quam  neces¬ 
saria  omnibus  sit  temperantia,  ut  sanitatem 
suam  tueantur,  posterisque  tradant.  Qui  pro¬ 
lem  vult  gignere  sanam  Intemperantiam  caveto. 

Summum  totum  morborum  omnium  qui 
ex  Intemperantia  ortum  ducunt  est  Matura 
Senectus.  Omnes  medici  ac  philosophi  a  pri- 
mis  etiam  temporibus  clare  indicant  temperan¬ 
tiam  solam  esse  viam  quae  ad  senectutem  mor¬ 
bis  carentem  ducit,  et  nihil  huic  magis  adver¬ 
sum  ac  cursus  vitae  contrarius.  Sanitas  et 
senectus  beata,  domibus  divitum  relictis,  parvo 
sub  lare  pauperum  commorari  gaudent.  De¬ 
nique  ex  his  qui  vitam  intemperatam  degerunt, 
vix  unum  reperies  qui  ad  annum  aetatis  quin¬ 
quagesimum  pervenerit:  vel  si  hunc  attigerit, 
frons  rugosa,  vultus  pallidus  et  tumidus;  vox 
incerta,  dentes  omnes  perditi,  manus  tremens 
et  incessus  titubans  summam  corporis  debili¬ 
tatem  arguunt ;  dum  judicium  laesum,  timidi¬ 
tas,  dubitatio,  moestitia,  lusus  pueriles,  animum 
indicant  Intemperantia,  non  annis,  fractum. 

Morbis  quos  gignit  Intemperantia  ple- 
risque  jam  memoratis,  nunc  demum  progrediar 
ad  modum,  quo  consuetudo  Intemperantiae  ab» 
rumpatur  ac  hi  morbi  praecaveantur,  quam 
brevissime  potero  indicandum.  Res  est  mi¬ 
nime  facilis,  nec  ulla  praecepta  generalia  qui- 
> 

bus  efficiatur  tradi  possunt.  Multum  judicio 
et  prudentiae  medici  relinquendum  est.  Cor¬ 
pus  humanum  omnem  mutationem  subitam 
aegre  fert.  Cum  quis  igitur  consuetudinem 
Intemperantiae  abrumpere  volet,  nec  amplius 
cibis  conditioribus  ac  vino  aliisque  liquoribus 
meriacioribus  uti,  paulatim  vitae  temperatiori 
assuescere  debet;  et  ut  qualitas  quam  quanti¬ 
tas  diaetae  commodius  mutatur,  mensae  ap¬ 
ponendus  est  cibus  tenuis  ex  vegetabilibus  prae¬ 
sertim  confectus  sine  condimentis  aut  eliquami- 
nibus.  A  potionibus  omnibus  meracis  inter 
edendum  statim  desistere  oportet,  quoniam 

falsum  creant  appetitum,  et  plus  cibi  inde  su- 
mitur.  Si  tamen  signa  alicujus  morbi  gra¬ 
vissimi  urgent  ad  vitam  temperatam  quam 
primum  fugiendum  est. 

Potus  quoque  aegros  paulatim  primo 
qualitatem  mutare  tum  quantitatem  minuere 

i 

oportet,  donec  ad  nihil  aliud  nisi  aquam  aut 
liquores  fermentatos  tenuissimos  bibendum 
ventum  est.  Cum  ab  Intemperantia  Edendi 
aliquis  destiterit,  usus  vini  aut  liquorum  spi- 
rituosorum  minus  necessarius  fit,  et  facilius  in¬ 
termittendus  est.  Doctor  Lettsom  in  libello 
suo  de  Ebriositate  narrat  virum,  magnum  vini 

7  O 

amatorem,  pravam  inebriationis  consuetudinem 
vicisse,  pauxillum  cerae  in  poculum  infundendo 
quotiescunque  erat  bibiturus,  donec  tandem  po¬ 
culum  totum  compleverat,  et  sic  sibi  omnino 
denegaverat  haustum.  Optimum  mihi  videtur 
fuisse  consilium,  omnisque  ebriosus  eundem 
cursum  forsan  tenere  debet. 

i  ' 

Non  dissertationi  finem  prius  imponam 
quam  duo  narravero  exempla  quae  malos  In- 

temperantiae  effectas  quam  optime  ostendunt, 
et  quantum  valet  cursus  vitae  rite  mutatus. 

Ludovicus  Cornaro  nobilis  Venetus,  vi¬ 
tam  intemperatam  a  primis  annis  degendo,  senec¬ 
tutem  maturam  induxerat,  tantum  quadraginta 
annos  natus.  Corpus  adeo  fractum  est  ut  me¬ 
dici  praenunciarent  ni  vitam  totam  mutaret 
brevi  essse  periturum.  Hoc  perterritus  consi¬ 
lium  eorum  sequi  statuit.  Effectus  erat  mira¬ 
bilis.  Sanitatem  ac  robur  et  animi  et  corporis 
cito  recuperavit,  et  amplius  centum  annos 
vixit,  mentis  dotibus  nihil  imminutis.  Amplius 

j 

nonaginta  annos  natus  libellum  de  sanitate  et 
senectute  conscripsit,  omnibus  perlegi  dignum 
qui  sanitate  frui  aut  ad  senectutem  pervenire 
\7elint. 

In  Actorum  Medicorum  Londinensium 
tomo  secundo  narratur  exemplum  adhuc  ma¬ 
gis  mirum.  In  Billericay  vico  comitatus  Es- 
sexiensis  Molarius  assuetus  erat  laute  vivere, 
carnem  imprimis  pinguissimam  immodice  de- 

vorare,  et  magnam  liquoris  meracioris,  prae¬ 
sertim  cerevisiae  fortis,  copiam  inhaurire.  Sic  , 
obesissimus  factus,  Podagra,  Asthmate,  Epilep- 
si&  ac  signis  Apoplexiae  imminentis  correptus 
est.  Quum  parum  abfuit  quin  his  malis  oc¬ 
cumberet,  sacerdos  parochi  in  manus  ejus 
tradidit  Cornari  libellum  anglicb  redditum,  et 
molarius  praecepta  ejus  cito  sequi  statuit.  A 
carne  primum  pingui,  tum  a  carne  omnigena 
destitit,  et  in  locum  ejus  farinam  vel  panem 
biscoctum  et  lac  despumatum  suffecit.  Panis 
libram  unam  cum  lactis  sesquilibra  concoctam 
quotidie  assumpsit,  et  satis  inde  et  nutrimenti 
et  roboris  accepit.  Liquores  meraciores  pau- 
latim  intermittebat,  brevi  potum  omnigenum 
prorsus  abnuebat.  Hac  diaeta  usus  ab  obesi¬ 
tate,  PodagiA,  Asthmate,  Epilepsia,  procli¬ 
vitate  ad  Apoplexiam  cito  convaluit,  magisque 
sanus  ac  robustus  erat  quinquaginta  annos  na¬ 
tus  quam  olim  anno  aetatis  vigesimo  quinto. 

,  De  his  duobus  exemplis  nihil  amplius 
dicam.  Omnibus  et  filiis  et  filiabus  Intem- 

perantiae,  mala  quae  hoc  fonte  derivantur, 
et  viam  qu&  haec  vitari  possunt,  quam  optime 
ostendunt. 


FINIS. 

